Шәжәрә  байрамы  күңелдәргә  хуш  килде
                                                                                                                                                                                          Минең исемем Эльмира.Межгорье ҡалаһының 2-се мәктәбендә белем алам. Тарих, Башҡортостан тарихы һәм мәҙәниәте, рус теле, башҡорт теле дәрестәре бик оҡшай.Уйланырға, һығымталар яһарға яратам. Беҙҙең ғаилә бик ҙур.Динара апайым Стәрлетамаҡта йыр серҙәренә өйрәнә. Ул бик матур йырлай. Рәдилә һәм Эльмира туғандарым мәктәптә уҡыйҙар. Рәдилә һеңлем йыш ҡына төрлө конкурстарҙа ҡатнаша. Нәфис һүҙ оҫтаһы тиер инем мин.Әсәйем Рәмилә беҙҙе шулай тәрбиәләп үҫтергән. Үҙе лә бик матур йырлай. Ҡалала уны белмәгән кеше юҡтыр.       
       Һалҡын ноябрь айында ҡала Мәҙәниәт йорто китапханаһында иҫ киткес йылы, бай йөкмәткеле, ифрат матур сара үткәрелде. Ул шәжәрәгә арналғайны. Сығыш яһаусылар араһында иң аҙ һүҙле, әммә шәжәрәһен 20-се быуынына тиклем белгән Ирназаровтар ғаиләһе иғтибарымды үҙенә тартты. 

  … Баймаҡ районы Темәс ауылы.Бай тарихлы, иҫтәлекле урындар. Шул турала һөйләүсе шәп музей ҙа булдырған урындағы халыҡ. Әхмәтзәки Вәлиди, Шәйехзада Бабич, Мифтахетдин  Аҡмулла…  

      Ошо ғаиләнең ата –бабалары йәшәгән ерҙәрҙә башҡорт халҡының аң –белемгә ынтылған, халҡын да шуға өндәгән шағир һәм мәғрифәтсеһе Мифтахетдин Камалетдин улы Камалетдинов, китап, яҙмаларын, башҡа уҡыу әсбаптарын бәләкәй арбаһына тейәп, балаларҙы, ололарҙы уҡырға һәм яҙырға өйрәтеп йөрөгән. Ул үҙенең туған халҡын ғына түгел, бөтә кешелек донъяһын белемле булырға саҡырған. Ни өсөн шулай тип уйлайыммы? Бына ни өсөн.

      Ауылдан –ауылға ғилем нуры таратып йөрөй торғас, ул ҡаҙаҡ далаларына барып сыға. Бында ла наҙан халыҡты: кесеһен дә, олоһон да уҡырға өйрәтә. Ул шулай итеп үҙенә аҡса ла эшләй. Белгәне менән ҡәнәғәт булмай бер ҡасан да.Мифтахетдин Аҡмулла: мәҙрәсәлә уҡыған сағында үҙ алдына фарсы, ғәрәп телле классик әҙәбиәтте өйрәнә. Мәғрифәтсе сәсән – шағирҙың байтаҡ әҫәрҙәре беҙҙең көндәргә килеп еткән, әммә үҙе тураһында мәғлүмәт юҡ кимәлендә. 13 йылдан һуң тыуған ауылына әйләнеп ҡайта шағир, әммә атаһы ҡабул итмәй. Ни сәбәпле? Яуап юҡ.

Атаһы Камалетдин үҙ балаһының күңелен аңлай алмай. Башҡортостан тарихы һәм мәҙәниәте уҡытыусыһы Татьяна Шаһыбал ҡыҙы менән әңгәмәләшеп, шул асыҡланды: мине ҡыҙыҡһындырған һорауға яуап архивтарҙа,  
төрлө ғилми китапханаларҙа һаҡланған материалдарҙа ла юҡ икән. 
       Мифтахетдин Камалетдин улы Камалетдинов 1831 йылдың 26 декабрендә Ырымбур губернаһының Бәләбәй өйәҙе Күл-иле Мең волосы (Башҡортостандың хәҙерге Миәкә районы) Туҡһанбай ауылында мулла ғаиләһендә тыуған. Әсәһе бик йәшләй генә үлә. Ә атаһы өйләнә һәм малай ҙур ғаиләлә, үгәй әсәй ҡулында үҫә. Бик ныҡ тура һүҙле, тырыш, маҡсатҡа ынтылыусан егет булып етә. Шуның өсөн дә ишле ғаиләлә ҡыйырһытыла. 
   Тыуған йортта башланған кәмһетелеүҙәр мәҙрәсәлә уҡығанда ла дауам итә. Башта ул Мәнәүезтамаҡ мәҙрәсәһендә, шунан Әсән мәҙрәсәһендә уҡый. Әммә Мифтахетдингә был мәҙрәсәләрҙәге уҡытыу  тәртиптәре оҡшамай.Мифтахетдин атаҡлы Стәрлебаш мәҙрәсәһендә уҡып, шағир Шәмсетдин Зәкиҙән дәрестәр ала. Ләкин уның менән дә ҡәнәғәтләнмәй шағир. Троицкиға килә һәм Зәйнулла ишандың мәҙрәсәһендә уҡый башлай. Ул ҡыш мәҙәрәсәлә уҡый, ә йәй көндәре аҡса эшләй.
   Мин әйтеп үткәйнем инде. Сығып китеүенә ун өс йыл тигәндә, шағир тыуған ауылына, атаһына әйләнеп ҡвйта. Ләкин атаһы Камалетдин улын яҡты йөҙ менән ҡаршы алмай. Беҙҙең дәреслектән (Тикеев Д.С., Ғафаров Б.Б., Хөснөтдинова Ф.Ә.Башҡорт теле һәм әҙәбиәте. Рус мәктәптәренең 9-сы класында уҡыусы башҡорт балалары өсөн башҡорт теле һәм әҙәбиәте дәреслеге. -Өфө:Китап,2006) белеүебеҙсә, Камалетдин хәҙрәт үҙ балаһының ирек һөйөүсе бунтарь тәбиғәтен, шиғриәтле оло хис – кисерештәрен аңламай. Улың ниндәй генә булһа ла, шул хәтлем күп ваҡыт үткәндән һуң һағынмау, уны ғәфү итмәү мөмкин түгелдер, минеңсә. Мифтахетдин сығып китергә мәжбүр була. Атаһы менән улы араһында ниндәйҙер кәртә тора.

  “ …Беҙҙәрҙән артыҡ икән һеҙҙең турат,…                                                                  ...    Йортом, тип, ҡайтҡан инем һағынғандан, 

       Вәғәҙә шул иркен ерҙә табылғандан…” 
   Был әҫәрҙә шунай көслө рәнйеү яңғырай. Тыныс уҡыу мөмкин түгел. Тик нимә булды икән? Ошо һорау менән ҡала китапханаһына мөрәжәғәт иткәйнем. Бик ҙур ғына күргәҙмә ойошторғандар икән. Әммә минең һорауға яуап табылманы. 

   Ҡаҙаҡ далаларында уҡытыусылыҡ иткән саҡта ла шағир наҙан муллаларҙан, уларҙың һаранлығынан көлә. 1861 йылда бер ҡаҙаҡ аймағы түрәһе Иҫәнгилде менән низғалашып, Троицк төрмәһенә ултырталар. Уны бер ижадын һөйөүсе ҡотҡара: дүрт йылдан төрмәнән сыға. Ҡазан, Петербург яҡтарына сығып китә. Ҡазанда бөйөк ғалим Шиһабетдин Мәржәни, яҙыусы Ҡәюм Насыри менән осраша.Уларға арнап маҡтау шиғырҙары яҙа.
   Ҡалған ғүмерен шағир ил гиҙеп, мәғрифәт , ғилем өләшеп, сәсәндәр һәм аҡындар менән сәсәнлектә ярышып үткәрә. Ошо кеше Ирназаровтарҙың ата –бабаларын да, бәлки, уҡырға –яҙырға өйрәткәндер. Сөнки Мифтахетдин Темәстә генә түгел, Билал ауылында ла бер ҡыш уҡытып киткән.                                  
Ул 1895 йылдың 8 октябрендә Ғәфиәт һәм Дәүли тигән әҙәмдәр тарафынан үлтерелә.

   Ғәҙеллек, яҡтылыҡ, сафлыҡ йырсыһының ғүмере шулай көтөлмәгәнсә һәм фажиғәле рәүештә өҙөлә.

   Аҡмулланың нәсихәттәре беҙҙең күңелдә мәңге йәшәйәсәк. Шағир –мәғрифәтсе М.Ғафури, Ш.Бабич кеүек күренекле башҡорт әҙиптәренә генә түгел, татарҙың бөйөк шағиры Ғабдулла Туҡайға ла йоғонто яһауы билдәле. 

   “Мулла” төшөнсәһенә Аҡмулла иң элек ғалим кеше, аҡыл эйәһе тигән мәғәнәне һала. Уға үҙенә лә , белемле булған өсөн, яратып, хөрмәт йөҙөнән Аҡмулла исемен бирә халыҡ. Аҡмулла сәсән-шағир ғына түгел, слесарлыҡҡа, балта эшенә, тегенселеккә һәм башҡа донъя кәрәк –яраҡтары эшләү оҫталығына эйә булған. Шуны минең халҡым белә. Юҡҡа ғына ғилем, белем таратыусы кешеләр әҙерләй торған юғары уҡыу йортона уның исеме бирелмәгән бит. Бында уҡыған йәштәр һөнәргә эйә булырға, йәш быуынды яҡшы итеп тәрбиәләргә тейеш.                                                                                                                 
             Изге күңелле, саф йөрәкле, белемле һәм һөнәрле шағирҙың ижады менән таныш булған һәр кешегә маҡсаттарға ирешеү ауыр булмаҫ.

                                                                                                                           9-сы класс уҡыусыһы
                                                                                                                            Абдуллина Эльмира

